Številka: 06182-2698/2024-3

Datum: 12. 12. 2024

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Jata Emona d.o.o. - Farma Duplica, Agrokombinatska cesta 84, 1000 Ljubljana

**Naprava / lokacija:** Korenova cesta 2, 1241 Kamnik

**Datum pregleda:** 03.12.2024

**Okoljevarstveno dovoljenje (OVD)**:

Okoljevarstveno dovoljenje št. 35407-17/2007-21 z dne 8. 6. 2009 z eno spremembo:

Odločba o spremembi Okoljevarstvenega dovoljenja št. 35407-14/2011-20 z dne 26.9.2011.

**Usklajenost z OVD:**

**DA**

Zahteve iz OVD zavezanec izpolnjuje ter z obratovanjem naprave na navedeni lokaciji ne obremenjuje okolja čezmerno z emisijami snovi v zrak in vode. Zavezanec zagotavlja izvajanje predpisanih obratovalnih monitoringov, ima izdelane poslovnike, vodi obratovalne dnevnike in ostale predpisane evidence. Zavezanec izvaja ukrepe za zmanjševanje emisij v zrak in vsako leto izdela oceno emisij snovi v zrak. Zavezanec zagotavlja predpisano ravnanje z odpadki. Zavezanec redno in v predpisanem roku zahtevana poročila in monitoringe posreduje na Agencijo RS za okolje. Glede na spremembo OVD, zavezancu ni potrebno izvajati obratovalnega monitoringa hrupa.

**Zaključki / naslednje aktivnosti:**

Na podlagi ugotovitev pri pregledu v obsegu, navedenem v zapisniku, je bilo ugotovljeno, da zavezanec deluje v skladu z veljavnim OVD.

Naslednji redni inšpekcijski pregled bo opravljen glede na plan dela oziroma najkasneje v treh letih, izredni inšpekcijski pregled bo opravljen po potrebi.